Vladimiras Holubovičius

Vladimiras Holubovičius (, 1906 m. birželio 20 d. Jekaterinodaras – 1962 m. balandžio 7 d. Stokholmas) – Lenkijos ir Lietuvos archeologas.

 Biografija 
Žmona Helena Cehak-Holubovičova. 1928 m. Vilniaus universitete baigė etnografiją, 1947 m. Poznanės universitete – archeologiją; 1947 m. istorijos daktaras.

1932–1937 m. dirbo Vilniaus universiteto muziejuje. 1945 m. dalyvavo Minsko archeologijos kasinėjimuose. 1951–1962 m. Vroclavo universiteto Archeologijos katedros vedėjas; nuo 1952 m. profesorius.

 Mokslinė veikla 
1933–1938 m. su H. Cehak-Holubovičova Vilniaus ir Naugarduko vaivadijose ištyrė 27 archeologijos paminklus, kasinėjo Bekešo, Kreivosios pilies ir Aukštutinės pilies kalnus Vilniuje; rūpinosi paminklų apsauga. Šeštame dešimtmetyje tyrinėjo Vakarų Lenkijos archeologijos paminklus, tarp jų – Opolės senamiestį.

 Bibliografija 
 Studija apie lenkų priešistorinių kultūrinių sluoksnių tyrinėjimų metodus (Studia nad metodami badań warstw kulturowych w prahistorii polskiej), 1948 m.
 Vakarų Baltarusijos kaimų puodininkystė (Garncarstwo wiejskie zachodnich terenów Bialorusi), Nakł. Tow. Naukowego, 1950 m.
 Opolė X–XII amžiuje (Opole w wiekach X–XII), Wydawn. Śla̦sk, 1956 m.
 Kaip skelbti archeologinius tyrimus (Jak publikować źródła archeologiczne), Państwowe Wydawnictwo Naukowe, 1961
 Slavų puodininkystė ankstyvaisiais viduramžiais (Garncarstwo wczesnośredniowieczne Słowian), išl. Państwowe Wydawn. Naukowe, 1965 m.

 Šaltiniai 

 Nuorodos 
 Włodzimierz Hołubowicz. Open library

Kategorija:Lenkijos archeologai
Kategorija:Lietuvos archeologai